
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 193 

22 Νοεμβρίου 2010 


ΚΑΝΟΝΙΣΜΟΣ ΥΠ’ ΑΡΙΘΜ. 220/2010 
Περί αντικαταστάσεως του υπ’ αριθμ. 147/2001 Κανονι¬ 
σμού «Περί Συστάσεως και Λειτουργίας Νομικής Υπη¬ 
ρεσίας παρά τη Εκκλησία της Ελλάδος» (Α' 66). 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις του άρθρου 9 παραγρ. 2 του 
Ν. 590/1977 «Περί Καταστατικού Χάρτου της Εκκλησίας 
της Ελλάδος» (Α' 146), 

2. Την διάταξιν του άρθρου 1 παρ. 2 του υπ’ αριθμ. 
3/1977 Κανονισμού της Εκκλησίας της Ελλάδος «Περί αρ¬ 
μοδιοτήτων, συνθέσεως και λειτουργίας του Ανωτάτου 
Υπηρεσιακού Συμβουλίου της Εκκλησίας της Ελλάδος» 
(Α' 273), 

3. Την ανάγκην νομικής προστασίας της Εκκλησίας της 
Ελλάδος και των Εκκλησιαστικών Νομικών Προσώπων 
και Οργανισμών Αυτής, ως και νομικής κατοχυρώσεως 
των αποφάσεων των εν γένει οργάνων Αυτής δια της 
συγκροτήσεως Νομικής Υπηρεσίας, 

4. Την ανάγκην εξορθολογισμοΰ της οργανώσεως και 
περιστολής των δαπανών της διαδικασίας νομικής υπο- 
στηρίξεως των ανωτέρω Νομικών Προσώπων. 

5. Την από 26.8.2010 Απόφασιν Αυτής, ψηφίζει: 

Τον υπ’ αριθμ. 220/2010 Κανονισμόν, έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 220/2010 «Περί αντικαταστά- 
σεως του υπ’ αριθμ. 147/2001 Κανονισμού «Περί Συ¬ 
στάσεως και Λειτουργίας Νομικής Υπηρεσίας παρά 
τη Εκκλησία της Ελλάδος (Α' 66)»» 

ΚΕΦΑΛΑΙΟΝ Α' 

ΣΚΟΠΟΣ - ΔΙΟΙΚΗΣΙΣ 

Αρθρον1 

Ίδρυσις Νομικής Υπηρεσίας 

1. Η συσταθείσα δια του άρθρου 1 του υπ’ αριθμ. 
147/2001 Κανονισμού (Α' 66) Νομική Υπηρεσία (Ν.Υ.) της 
Ιεράς Συνόδου της Εκκλησίας της Ελλάδος διατηρείται 
και αποτελεί υπηρεσίαν υπαγομένην εις την Διαρκή 
Ιεράν Σύνοδον, η λειτουργία της οποίας διέπεται πλέον 
υπό του παρόντος Κανονισμού. 


2. Αποστολή της Νομικής Υπηρεσίας είναι η παρο¬ 
χή πάσης (ρύσεως νομικών και δικηγορικών υπηρεσιών 
προς την Εκκλησίαν της Ελλάδος και τα Εκκλησιαστικά 
Νομικά Πρόσωπα Δημοσίου και Ιδιωτικού Δικαίου επί τω 
τέλει διασφαλίσεως των εννόμων συμφερόντων αυτών 
εις τας πάσης φύσεως δραστηριότητας και συναλλα- 
γάς αυτών. 

Αρθρον 2 

Όργανα της Νομικής Υπηρεσίας 

Η Νομική Υπηρεσία σύγκειται εκ: α) της Διοικούσης 
Επιτροπής, β) του Νομικού Γραφείου, το οποίον περι¬ 
λαμβάνει τον Προϊστάμενον και τους Δικηγόρους αυτού, 
γ) του Ειδικού Νομικού Συμβούλου και δ) των συνιστώ- 
μενων Νομικών Συμβουλίων. 

Αρθρον 3 

Διοικούσα Επιτροπή 

1. Η Διοικούσα Επιτροπή (Δ.Ε.) της Νομικής Υπηρεσίας 
συγκροτείται δϊ Αποφάσεως της Διαρκούς Ιεράς Συ¬ 
νόδου εκ τριών εν ενεργεία Μητροπολιτών οριζομένων 
μετά των αναπληρωτών αυτών επί πενταετεί θητεία, 
δυναμένη να ανανεούται. 

2. Της Διοικούσης Επιτροπής προεδρεύει ο έχων τα 
πρεσβεία Μητροπολίτης. 

3. Γραμματεύς της Επιτροπής ορίζεται ο Αρχιγραμμα- 
τεύς της Ιεράς Συνόδου, με αναπληρωτήν οριζόμενον 
υπό της Διαρκούς Ιεράς Συνόδου. 

4. Η Διοικούσα Επιτροπή έχει τας ακολούθους αρ¬ 
μοδιότητας: 

α) εισηγείται προς την Διαρκή Ιεράν Σύνοδον την 
σύστασιν Νομικών Συμβουλίων, τον διορισμόν και την 
παύσιν του Προέδρου και των Μελών παρ’ εκάστω Συμ- 
βουλίω. 

β) υποβάλλει πρότασιν προς την Διαρκή Ιεράν Σύνο¬ 
δον δια τον διορισμόν και την παύσιν των μελών της 
Νομικής Υπηρεσίας. 

γ) διατυπώνει σύμφωνον γνώμην προς την Διαρκή 
Ιεράν Σύνοδον ως προς το σχέδιον του Κανονισμού 
Εσωτερικής Λειτουργίας της Νομικής Υπηρεσίας. 

δ) διατυπώνει πρότασιν προς την Διαρκή Ιεράν Σύνο¬ 
δον περί τροποποιήσεως του παρόντος Κανονισμού, 

ε) εποπτεύει, ως ιεραρχικώς προϊσταμένη αρχή, δια 
την εύρυθμον λειτουργίαν της Νομικής Υπηρεσίας, λαμ- 
βάνουσα όλα τα απαραίτητα προς τούτο μέτρα. 

5. Η Επιτροπή συνεδριάζει κατόπιν εγγράφου προ- 
σκλήσεως του Προέδρου αυτής, εις δε τας συνεδριά¬ 
σεις δύναται να παρίστανται, άνευ ψήφου και οσάκις 
καλούνται υπό του Προέδρου, τα μέλη της Νομικής 
Υπηρεσίας. 

ΚΕΦΑΛΑΙΟΝ Β' 

ΜΕΛΗ ΝΟΜΙΚΗΣ ΥΠΗΡΕΣΙΑΣ 

Άρθρον 5 

Προϊστάμενος του Νομικού Γραφείου 

1. Συνιστάται θέσις Προϊσταμένου Νομικού Γ ραφείου, 
εις ην διορίζεται υπό της Διαρκούς Ιεράς Συνόδου, Δι¬ 
κηγόρος παρ’ Αρείω Πάγω με αρίστην επιστημονικήν 
κατάρτισιν και δικαστηριακήν εμπειρίαν. 

2. Ο Προϊστάμενος του Νομικού Γ ραφείου ιεραρχικώς 
υπάγεται εις την Διοικούσαν Επιτροπήν και έχει τας 
εξής αρμοδιότητας: 

α) Προΐσταται του Νομικού Γ ραφείου και υπό την ιδιό¬ 
τητά του αυτήν παρακολουθεί τους δικηγόρους της Νο¬ 
μικής Υπηρεσίας εις το έργον των, αναθέτει εις αυτούς 
τον χειρισμόν των νομικών υποθέσεων της Εκκλησίας 
της Ελλάδος, 

β) Συντονίζει και κατευθύνει τους ανωτέρω δικηγόρους 
και τους εξωτερικούς συνεργάτας - δικηγόρους κατά 
τον χειρισμόν των εις αυτούς ανατεθεισών υποθέσεων, 
ελέγχει την πορείαν των υποθέσεων και εποπτεύει την 
ομαλήν διεξαγωγήν των εργασιών του Νομικού Γ ρα¬ 
φείου, αξιολογεί την απόδοσιν και ικανότητα των υπό 
την ευθύνην αυτού απασχολουμένων δικηγόρων του 
Νομικού Γραφείου, εισηγούμενος σχετικώς προς την 
Διοικούσαν Επιτροπήν. 

γ) Εισηγείται προς την Διαρκή Ιερόν Σύνοδον την 
άσκησιν ενδίκων βοηθημάτων και μέσων εκ μέρους της 
Εκκλησίας της Ελλάδος δια την προστασίαν των δικαι¬ 
ωμάτων Αυτής και εις επειγούσας περιπτώσεις ασκεί 
ή εντέλλεται την άσκησιν των, εκζητών αμελλητί την 
έγκρισιν της Διαρκούς Ιεράς Συνόδου. 

δ) Εκπροσωπεί την Εκκλησίαν της Ελλάδος και τα 
λοιπά Εκκλησιαστικά Νομικά Πρόσωπα Δημοσίου ή 
Ιδιωτικού Δικαίου ενώπιον παντός εθνικού ή διεθνούς 
Δικαστηρίου ή διαιτησιών και πάσης Διοικητικής ανε¬ 
ξαρτήτου ή μη αρχής αυτοπροσώπως. 

ε) Εισηγείται προς την Διαρκή Ιερόν Σύνοδον την έκ- 
δοσιν γενικής ή ειδικής εξουσιοδοτήσεως προς τα μέλη 
του Νομικού Γ ραφείου προς υποστήριξιν υποθέσεων της 
Εκκλησίας ενώπιον εθνικού ή διεθνούς Δικαστηρίου ή 
διοικητικής αρχής. 

στ) Εισηγείται προς την Διαρκή Ιερόν Σύνοδον την 
ανάθεσιν χειρισμού συγκεκριμένων υποθέσεων, ιδία 
εκείνων αι οποίαι παρουσιάζουν ιδιαιτέρας δυσχέρει¬ 
ας ή έχουν σημαντικόν αντικείμενον, εις δικηγόρους 
ή δικηγορικός εταιρείας εκτός του Νομικού Γ ραφείου 
κατόπιν προηγουμένης ειδικής συμφωνίας μετ’ αυτών 
περί της δικηγορικής αμοιβής, επικυρουμένης δια της 
Αποφάσεως της Διαρκούς Ιεράς Συνόδου περί αναθέ- 
σεως της εντολής. 

ζ) Συντάσσει ετησίως έκθεσιν, η οποία διαβιβάζεται 
δια της Διοικούσης Επιτροπής προς την Διαρκή Ιερόν 
Σύνοδον περί της πορείας και των αποτελεσμάτων των 
δια την Εκκλησίαν δικών. 


Άρθρον 6 

Ειδικός Νομικός Σύμβουλος 

1. Συνιστάται θέσις Ειδικού Νομικού Σύμβουλου (Ε.Ν.Σ.), 
εις ην διορίζεται υπό της Διαρκούς Ιεράς Συνόδου, Δικη¬ 
γόρος παρ’ Αρείω Πάγω, κάτοχος μεταπτυχιακού τίτλου 
νομικών σπουδών, με επιστημονικήν εξειδίκευσιν και 
ενασχόλησιν ως και δικαστηριακήν εμπειρίαν περί το 
διοικητικόν και εκκλησιαστικόν δίκαιον. 

2. Ο Ειδικός Νομικός Σύμβουλος ιεραρχικώς υπάγε¬ 
ται εις την Διοικούσαν Επιτροπήν και αι αρμοδιότητες 
αυτού έχουν ως εξής: 

α) Γνωμοδοτεί και παρέχει νομικός σύμβουλος επί 
νομικών ζητημάτων φερομένων, δια του Αρχιγραμμα- 
τέως της Ιεράς Συνόδου είτε δια του Μακαριωτάτου 
Αρχιεπισκόπου, υπό της Ιεράς Συνόδου και των λοιπών 
υπηρεσιών της Εκκλησίας της Ελλάδος ή των πάσης 
φύσεως Εκκλησιαστικών Νομικών Προσώπων. 

β) Εισηγείται προς την Διαρκή Ιερόν Σύνοδον την πα¬ 
ραπομπήν προς μελέτην νομικών ζητημάτων, τα οποία 
χρήζουν, κατά την κρίσιν του - λόγω σπουδαιότητος ή 
δυσχέρειας - ειδικής μελέτης και αντιμετωπίσεως εις το 
κατά το άρθρον 9 νομικόν συμβούλιον ή εις εξωτερικόν 
εμπειρογνώμονα. 

γ) Εκπροσωπεί κατόπιν εντολής της Διοικούσης Επι¬ 
τροπής ή της Ιεράς Συνόδου την Εκκλησίαν της Ελλάδος 
εις συνέδρια, ομάδας εργασίας και νομοπαρασκευα¬ 
στικός ή ελεγκτικός επίτροπος ή ενώπιον αρχών και 
οργάνων του (ευρύτερου) δημοσίου τομέως επί εκκλη¬ 
σιαστικών νομικών ζητημάτων. 

δ) Εκπονεί νομικός μελέτας, νομικόν έλεγχον σχεδίων 
υπηρεσιακών εγγράφων και πράξεων, επιστολών και 
ενεργειών, συντάσσει σχέδια κανονισμών και εγκυκλίων, 
εισηγήσεις και αναφοράς, επεξεργάζεται σχέδια νόμων 
και κανονιστικών πράξεων, όταν του ζητηθή υπό της 
Ιεράς Συνόδου ή του Αρχιγραμματέως ή της Διοικούσης 
Επιτροπής. 

ε) Συντάσσει ετησίως έκθεσιν πεπραγμένων του προς 
την Διοικούσαν Επιτροπήν, η οποία διαβιβάζεται προς 
έγκρισιν εις την Διαρκή Ιερόν Σύνοδον. 

Άρθρον 7 

Δικηγόροι Νομικού Γ ραφείου 

1. Εις το Νομικόν Γραφείον συνιστώνται τρεις (3) ορ¬ 
γανικοί θέσεις δικηγόρων, μία (1) οργανική θέσις ασκου- 
μένου δικηγόρου και μία (1) θέσις Γραμματέως Κατη¬ 
γορίας ΠΕ ή ΤΕ οιουδήποτε κλάδου ή ΔΕ, βαθμοίς Δ' - 
Διευθυντού ή Δ - Α. 

2. Οι δικηγόροι παρέχουν τας υπηρεσίας των συμφώ- 
νως προς τας οδηγίας του Προϊσταμένου του Νομικού 
Γ ραφείου καθ’ όλας τας εργασίμους ημέρας, αλλά και 
πέραν αυτών οποτεδήποτε, εφ’ όσον παραστή σχετικώς 
ανάγκη. 

3. Η πλήρωσις ως άνω θέσεων δύναται να διενεργηθή 
και υπό την διαδικασίαν της αποσπάσεως υπηρετούντος 
δικηγόρου ή νομικού εκ φορέων του δημοσίου τομέως 
κατά την ισχύουσαν νομοθεσίαν και υπό την αυτήν έν- 
νομον σχέσιν. 

Άρθρον 8 

Καθεστώς παροχής υπηρεσιών 

1. Τα μέλη της Νομικής Υπηρεσίας αναλαμβάνουν να 
τηρούν ως εμπιστευτικά όσα περιέρχονται εις γνώσιν 
των κατά την εκτέλεσιν της υπηρεσίας των. 

2. Τα μέλη της Νομικής Υπηρεσίας (άρθρα 5-7) προ¬ 
σλαμβάνονται Αποφάσει της Διαρκούς Ιεράς Συνόδου, 
συνδέονται μετά της Εκκλησίας της Ελλάδος με σχέ- 
σιν εμμίσθου εντολής επί παγία αντιμισθία, η οποία 
περιβάλλεται τον έγγραφον τύπον και λύεται δια πα- 
ραιτήσεως ή καταγγελίας ένεκα σπουδαίου λόγου. Ως 
σπουδαίος λόγος θεωρείται η επίδειξις ανάρμοστου 
συμπεριφοράς, οιαδήποτε ενέργεια θίγουσα το κύρος 
της Εκκλησίας, ή επιστημονική ανεπάρκεια, ή πλημμελής 
εκτέλεσις των καθηκόντων και η εκ δόλου πρόκλησις 
ζημίας κατά της Εκκλησίας της Ελλάδος. Την καταγγελί¬ 
αν ενεργεί η Διαρκής Ιερά Σύνοδος δί Αποφάσεώς Της 
κατόπιν προτάσεως της Διοικούσης Επιτροπής. 

3. Εν περιπτώσει κενώσεως της θέσεως ή ελλείψεως ή 
απουσίας του Προϊσταμένου του Νομικού Γραφείου τα 
οικεία καθήκοντα ασκεί ο Ειδικός Νομικός Σύμβουλος 
άνευ ιδιαιτέρας αμοιβής. 

4. Η Διαρκής Ιερά Σύνοδος δί Αποφάσεώς Αυτής καθο¬ 
ρίζει τας αποδοχάς και επιδόματα εκάστου των μελών 
της Νομικής Υπηρεσίας εις το πλαίσιον των συγκριτικών 
αμοιβών της αγοράς. 

5. Από της ενάρξεως ισχύος του παρόντος ο παρά 
τη Ιερά Συνόδω υπηρετών Ειδικός Νομικός Σύμβουλος 
διέπεται υπό των διατάξεων του παρόντος και τοποθε¬ 
τείται εις την οργανικήν θέσιν του άρθρου 6. 

Άρθρον 9 
Νομικά Συμβούλια 

Δί εισηγήσεως του Προϊσταμένου του Νομικού Γ ρα¬ 
φείου ή του Ειδικού Νομικού Συμβούλου ή της Διοικού- 
σης Επιτροπής ή και αυτεπαγγέλτως η Διαρκής Ιερά 
Σύνοδος δύναται να συνιστά ένα ή πλείονα Νομικά Συμ¬ 
βούλια υπό νομομαθών (καθηγητών νομικών μαθημάτων 
εις πανεπιστημιακά ιδρύματα ή εξειδικευμένων νομικών) 
δια την μελέτην και διατύπωσιν γνωμοδοτήσεων επί 
συγκεκριμένων νομικών ζητημάτων. 

ΚΕΦΑΛΑΙΩΝ Γ' 

Γενικαί και μεταβατικοί διατάξεις 
Άρθρον 10 

1. Ο παρών Κανονισμός διέπει τας σχέσεις της Εκκλη¬ 
σίας της Ελλάδος μετά των μελών της Νομικής Υπηρε¬ 
σίας της Ιεράς Συνόδου, εφαρμοζόμενος παραλλήλως 
προς τον Κώδικα περί Δικηγόρων και την λοιπήν σχε¬ 
τικήν νομοθεσίαν. 

2. Η Διαρκής Ιερά Σύνοδος διορίζει και παύει τα μέλη 
της Νομικής Υπηρεσίας, εγκρίνει τον Κανονισμόν Εσω¬ 
τερικής Λειτουργίας της Νομικής Υπηρεσίας και την 
τροποπο ίησιν του παρόντος Κανονισμού. Παν έτερον 
ζήτημα, αφορών εις την οργάνωσιν και λειτουργίαν 
της Νομικής Υπηρεσίας και μη καθοριζόμενον δια του 
παρόντος Κανονισμού ή του Κανονισμού Εσωτερικής 
Λειτουργίας της Νομικής Υπηρεσίας, ρυθμίζεται δί Απο- 
φάσεως της Διαρκούς Ιεράς Συνόδου μετά σύμφωνον 
γνώμην της Διοικούσης Επιτροπής. 


3. Η Διαρκής Ιερά Σύνοδος δί Αποφάσεώς Της εγκρί¬ 
νει πίνακα ανωτάτων δικηγορικών αμοιβών, ο οποίος 
αποτελεί όριον αμοιβής: 

α) Δια τας συμφωνίας επί υποθέσεων της Νομικής 
Υπηρεσίας μετά των εξωτερικών - συνεργατών δικη¬ 
γόρων. Δια τας ανάγκας του παρόντος Κανονισμού 
εξωτερικοί συνεργάται θεωρούνται όσοι δικηγόροι δεν 
είναι μέλη της Νομικής Υπηρεσίας του παρόντος (άρ¬ 
θρα 5-7), 

β) Δια τας ανατιθεμένας υφ’ ετέρων υπηρεσιών της 
Εκκλησίας της Ελλάδος υποθέσεις Αυτής εις εξωτερι¬ 
κούς δικηγόρους, 

γ) Προκειμένης της αμοιβής των μελών της Νομι¬ 
κής Υπηρεσίας εις όσας περιπτώσεις η Διαρκής Ιερά 
Σύνοδος αποφασίζει την δαπάναις της Εκκλησίας της 
Ελλάδος ανάθεσιν εις αυτά της παροχής δικηγορικών 
ή εν γένει νομικών υπηρεσιών προς τρίτα πρόσωπα. 
Η από 27.8.2008 Απόφασις της Διαρκούς Ιεράς Συνό¬ 
δου περί ανωτάτων ορίων δικηγορικών αμοιβών των 
συνεργατών δικηγόρων της Εκκλησίας της Ελλάδος 
παραμένει εν ισχύι (υπολογιζόμενου ως επί πλέον του 
αναλογούντος φόρου κατ’ άρθρον 22 παρ. 1 περ. ε' 
Ν. 2859/2000) μέχρι αντικαταστάσεώς της κατά την πα¬ 
ρούσαν παράγραφον. 

4. Καταργούνται αι διατάξεις του υπ’ αριθμ. 147/2001 
Κανονισμού ως και πάσα διάταξις αντικειμένη εις τον 
παρόντα Κανονισμόν. Η κατεχόμενη υπό του Ειδικού 
Νομικού Συμβούλου οργανική θέσις του άρθρου 1 παρ. 1 
Κανονισμού 123/1999 (Α' 145), ως συνεπληρώθη δια του 
άρθρου μόνου του Κανονισμού 181/2008 (Α' 47) καταρ- 
γείται από της ενάρξεως ισχύος του παρόντος. 

Άρθρον 11 
Έναρξις ισχύος 

Η ισχύς του παρόντος Κανονισμού άρχεται από της δη- 
μοσιεύσεώς του δια της Εφημερίδος της Κυβερνήσεως. 

Ο Κανονισμός δημοσιεύεται και δια του επισήμου Δελ¬ 
τίου της Εκκλησίας της Ελλάδος «ΕΚΚΛΗΣΙΑ». 

Άρθρον 12 
Κάλυψις δαπάνης 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού της 
Εκκλησίας της Ελλάδος. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήναι, 26 Αυγούστου 2010 

Ο Πρόεδρος 
ΐ Ο Αθηνών ΙΕΡΩΝΥΜΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


] ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

2310423956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251 352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον σκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η, 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-τσιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΓΟίτι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - Ϊ3χ: 210 4071011 - ίηΙθΓΠθΙ: ήΙΙρΥ/νννννν.θί.μτ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποοτέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποοτέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

φ Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (νννννν.θΙ.ρΓ) 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ113:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν·£ΐ.ατ - ?-Γίΐ3ΐΙ: ί>8ίππ35ί6Γ·8ΐ@ί1.ιΐΓ 











